Siinkohal ei ole erandiks ka Tšiilist, Biobío regioonist pärinev nelik Kayros, kelle toores ja groteskne, mudasepõhjalisest garaažiroki adrenaliinist täidetud fuzz'ine rokk'n'rolli põrguookean, mille happeline konsistents söövitab hävitava agressiivsusega veekogul seilava aluse põhja päratusuure augu, tirib enese rüppe tollel seilavad vaprad meremehed. Nende loomingus valmistavad äratundmisrõõmu taoliste bändide nagu Goatsnake, Witch ja Kyuss mõjutused, mida on kahtlemata rohkem, kuid nimetatud kollektiivide austajatel tasub kõnesolevat bändi lähemalt uurida ja puurida.